VUKOVAR - EUROPSKA PORUKA MIRA

Mir... Mir kao stanje potpune harmonije, mir kao odsustvo [nasilja](http://hr.wikipedia.org/wiki/Nasilje) i [zla](http://hr.wikipedia.org/wiki/Zlo), ali uz prisustvo [pravde](http://hr.wikipedia.org/wiki/Pravda_(umjetnost)), mir kao nesebičan čin [ljubavi](http://hr.wikipedia.org/wiki/Ljubav).   
Iako službeno u Vukovaru već godinama traje razdoblje mira, samo bi rijetki (koji su se ikada prošetali vukovarskim ulicama), mogli tamošnje stanje nazvati takvim.

Gledajući razrušene zgrade, umorne korake i od briga izborana lica stanovnika, prodiru osjećaji tuge i boli, ali unatoč tome, u ovom herojskom gradu na svakom koraku viori ponosna hrvatska zastava sa simbolom pobjede, slobode, ljubavi i mira.

Prije duga dva desetljeća grad je pao i kada nije mogao niže došlo je vrijeme za "ustajanje". Još se i danas pokušava potpuno obnoviti i "stati na noge", no iz različitih razloga ne uspjeva naći stabilnost. Sve je to posljedica ljudske mržnje i borbe za vlastitu pravdu. Iako je ružna povijest iza nas i danas se 18. studenoga, kao i svake godine ponovno otvore sve rane u srcima ljudi koji su izgubili bližnje, dom ili mirne snove. Kada su počeli prvi napadi od strane agresora, nikome nije bilo jasno što se događa, nitko nije mogao prihvatiti da će napadi, prolivena krv i strah u kostima postati svakodnevnica svakog Vukovarca. Grad se hrabro držao puna tri mjeseca i onda pao pod noge brojčano neusporedivo većeg agresora. Isti je odlučivao o sudbinama, tada još preživjelih majki,očeva,djece...

Mnogi od njih danas nisu s nama, mnogima od njih nema ni traga, ali pravu patnju još i danas proživljavaju oni koji su ostali u svom gradu. Teško je zaboraviti događaje na Ovčari, razrušen Vodotoranj, uništene ulice, domove nedužnih civila, hrabrog Sinišu Glavaševića čiji je glas, sve do njegove smrti, ulijevao ljudima snagu, vjeru i nadu u bolje sutra, ali i sve ostale branitelje zbog kojih danas živimo u slobodnoj državi. Žalosno je što se u današnje vrijeme rijetko pomisli na one koji su nam to omogućili dok se njihove obitelji ne mogu pomiriti s činjenicom da ih više nema i dalje pokušavaju naći u svakom danu nešto lijepo, radosno i ohrabrujuće.

U tom gradu raskola i nemira postoji jedno mjesto čiste suprotnosti - Dunav. Ta uspavana, netaknuta rijeka preko koje se nišanilo bila je i tada simbol mira te je u isto vrijeme spajala i razdvajala neprijateljske strane.

Nakon proživljenog, Vukovar je shvatio da može ponovno živjeti , obnoviti se i postati uzorom za sve gradove ovoga svijeta.Već sutra postoji šansa za jedinstvom, skladom i potpunim oprostom, šansa da pravda bude zadovoljena, da se pronađe izgubljeno, ali da se ne zaboravi jer bi u suprotnom, za nekoliko godina sve to bio samo jedan dio nebitne prošlosti.

Svijetla budućnost ovoga grada ostaje na mladim generacijama, da obrišu suze, obnove srušeno, sagrade novo i započnu ispočetka...

Vukovar je s pravom proglašen gradom herojem koji se i dalje bori i pati, ali ujedno šalje ogromnu poruku mira, ne samo Hrvatskoj, ne samo Europi nego i cijelom svijetu. On je dokaz da se vrijedi boriti i da "kad-tad" sve počinje imati smisla i dođe na svoje. Ja, osobno, stojim iza ovog grada, odrastajući s velikim poštovanjem prema njemu i nadam se da će i on doživjeti svoje najbolje godine...

Autorica: Nikolina Matošević 4.j

Adresa: V. Proveni put 4, Zagreb

E-mail: matosevic07@gmail.com

Datum rođenja: 15. studenog 1995. godine

Škola: Ugostiteljsko-turističko učilište, Zagreb

Broj mobitela: 091 199 7771